উল্লেখ্য, চলতি বছর গত ১৫ সেপ্টেম্বর থেকে হজ এজেন্সি মালিকদের মাল্টিপল ভিসা বন্ধ করে দেয় সৌদি কর্তৃপক্ষ। ফলে হজ ব্যবস্থাপনায় এজেন্সি মালিকদের একাধিকবার দেশে আসা যাওয়া এবং সৌদি আরবে চলাচলের ক্ষেত্রে সমস্যার সৃষ্টি হচ্ছে বলে এজেন্সি মালিকদের অভিযোগ। ধর্ম মন্ত্রণালয় ৮০ জন পর্যন্ত যাদের হজযাত্রী আছে তাদেরকে একটি করে স্টিকার ভিসা দেয়ার প্রতিশ্রুতি দেয় এবং ৮০ জনের নিচে যাদের হজযাত্রী তাদেরকে একটি স্বাভাবিক হজ ভিসা দেয়ার প্রক্রিয়া শুরু করে। সেই ভিসা পেতেও বিলম্ব হওয়ায় এজেন্সি মালিকরা বিক্ষুব্ধ হয়ে উঠেছেন।